Counter-Strike: Global Offensive

Counter-Strike: Global Offensive (CS:GO) er et nettorientert førstepersonsskytespill utviklet av Hidden Path Entertainment og Valve Corporation. Det er det fjerde spillet i Counter-Strike-serien. Counter-Strike: Global Offensive ble sluppet ut 21. august 2012 for Microsoft Windows og OS X på Steam, Xbox 360, og en PlayStation 3-versjon ble lagd, men er bare tilgjengelig i Nord-Amerika. Linux-versjonen ble sluppet ut i september 2014. Spillet har baner fra de tidligere Counter-Strike-spillene, og noen nye baner og spillmoduser. Det var planlagt å kunne spille med spillere på tvers av plattformer, men dette ble begrenset slik at kun Steam-versjonene av spillet ble kunne gjøre dette, på grunn av forskjellene mellom oppdateringshastighetene mellom systemene. PlayStation 3-versjonen har tre muligheter for kontroller man kan spille med, enten den vanlige PlayStation-kontrolleren, DualShock 3-kontrolleren, PlayStation Move eller mus og tastatur.

Spillet 
Som de tidligere spillene i Counter-Strike-serien, så er Global Offensive et målbasert flerspillerorientert førstepersonsskytespill. Hver spiller blir med på ett av to lag, terroristene eller counter-terrorister og skal enten fullføre et vist mål eller alle på det ene laget har dødd. I de fleste spillmoduer, når en spiller dør, så må de vente til runden er over før de kan spille igjen.

Spillere kjøper våpen og utstyr på starten av hver runde med penger de tjener etter hvor bra de gjør det. Å fullføre mål og drepe fiender gir spilleren penger, mens å drepe lagkamerater tar penger fra spilleren. Når en runde ender får alle spilleren en viss mengde penger, det laget som vinner får betydelig mer.

Counter-Strike: Global Offensive har lagt til nye våpen og nytt utstyr som ikke var med i tidligere spill, blant annet en firebomb. En firebomb er en granat som dekker et lite område i ild, og de som går gjennom området tar skade.

Våpenkamuflasjer ble lagt til i oppdateringen «Arms deal update» som ble sluppet 14. august 2013. Spillerne kunne nå kjøpe, selge og bytte «skins» på Steam og andre byttesider eller nettsider.

Dette har nå blitt en stor ting i Counter-Strike Global Offensive med våpen som koster fra 0,11 øre og helt opp i 50 000 amerikanske dollar.

Mottagelse 

Counter-Strike: Global Offensive fikk generelt positive anmeldelser fra videospilljournalister. Metacritic har gitt spillet en poengsum på 83 av 100 besert på 38 anmeldelser.

E-sport 

CS:GO har et stort e-sport-miljø, som er i stadig utvikling. En rekke profesjonelle e-sport-lag har spillere som deltar i konkurranser og turneringer. En vanlig match mellom to lag spilles enten best av en eller best av tre. Vanligvis gjennomføres gruppespillet i en turnering via best av en, mens semifinaler og finaler spilles som best av tre.

Profesjonelle e-sport-lag 
Et lag består av 5 spillere som har forskjellige roller og spillemåter. Noen av de mer seriøse lagene har også egne managere og lagledere.

Turneringer 
CS:GO Major Championship-turneringen er sponset av spillets utvikler, Valve. Disse turneringene har en premiepott på cirka 1 million dollar. Premiepotten ble endret i 2016 fra 250 000 dollar til 1 million dollar. Det har vært totalt 13 av disse store turneringene.

Vinnere gjennom årene 
 Fnatic Dreamhack Winter 2013
 Virtus Pro ESL Major Series One: Katowice 2014
 Ninjas In Pyjamas ESL Cologne 2014
 LDLC Dreamhack Winter 2014
 Fnatic ESL One: Katowice 2015
 Fnatic ESL One: Cologne 2015
 EnvyUs DreamHack Open Cluj-Napoca 2015
 Luminosity Gaming MLG Major Championsship 2016
 SK-Gaming ESL One: Cologne 2016
 Astralis ELEAGUE Major 2017
 Gambit Esports PGL Major Kraków 2017
 Cloud 9 ELEAGUE Major 2018, Boston
 Astralis FACEIT Major 2018, London

Referanser

Eksterne lenker 
 
 Liste over CS:GO E-sport lagene som er på topp.

Counter-Strike
Gratis videospill
Videospill fra 2012
Videospill utviklet i USA
Videospill med battle royale-modus
The Game Awards-vinnere